text: Billund runder 1 million rejsende på de tre måneder siden 1. juli
  01 oktober 2016 kl. 10.55
  I september måned benyttede 307.705 passagerer Billund Lufthavn. Det er første gang, der er flere end 300.000 rejsende i september - og dermed gik mere end 1 million rejsende gennem lufthavnen i løbet tre måneder.
  Udenrigsruterne havde 200.950 rejsende, hvilket er en stigning på 10.875 passagerer svarende til 5,7 procent.
  Indenrigsruterne havde 13.527 passagerer hvilket er en fremgang på 523 passagerer.
  92.100 chartergæster benyttede fly fra og til Billund i september. Det er en stigning på 1.326 passagerer
  Kjeld Zacho Jørgensen, adm. direktør, Billund Lufthavn: " Stigningen i passagertallet har været stabil gennem det meste af året"
  Stigningen i passagertallet har været stabil gennem det meste af året, og med resultatet for september har der været mere end 1 million rejsende i juli kvartal. Tredje kvartal er afgørende for de fleste inden for luftfarten, så det er rigtig godt at se, at det stadig er muligt at vækste til et endnu højere niveau, siger lufthavnchef  Kjeld Zacho Jørgensen i kommentaren til lufthavnens september-tal.
  
  